लक्ष्मी को धन, संपदा, समृद्धि और ऐश्वर्य की देवी मानी जाती हैं। आध्यात्म में गायत्री के साधन क्रम एवं तत्व दर्शन की धारा को ‘श्रृंकार’ यानि ‘श्री’ या लक्ष्मी कहते हैं। लक्ष्मी के धागे नीयत, सद्आचरण, क्षमा और परोपकार में गुंथे हुए हैं। धन और पदार्थ हस्तगत करनें की प्रत्यक्ष पद्धति कुछ भी प्रतीत होती हो, पर इसके रहस्य तो सिर्फ कर्म में ही छिपे हुए हैं। आध्यात्म में धन प्राप्ति का सिरा पूर्व के कर्मों से जुड़ा दिखाई देता है। धन का प्रचुर मात्रा में होना ही ऐश्वर्य और सुख का परिचायक नहीं है। बुद्धि और विवेक के अभाव में धन व्यक्ति के पराभव का भी कारण बन सकता है।